На музичкој сцени је дебитовала 1965. на фестивалу Словенске попевке где је извела песму "Лучи Љубљане" (срп. "Светла Љубљане"), а потом је са истом песмом на фестивалу у Опатији освојила трећу награду публике. Годину дана касније учествује на Југовизији у Београду где се такмичила са две композиције — песму -{"Brez besed"}- ("Без речи") извела је за ТВ Љубљану, док је композицију -{"Sanjala sem"}- извела за РТВ Загреб. Убедљиво је победила са песмом -{"Brez besed"}- за коју је музику написао Мојмир Сепе, текст Елза Будау, а са којом је касније наступила на Песми Евровизије 1966. у Луксембургу. У Луксембургу је Берта наступила пета по реду, а такмичење је окончала на 7. месту, што је уједно био и други најбољи резултат за Југославију након 4. места Лоле Новаковић 1962. године. Уједно је то био први пут да се на Песми Евровизије извела песма на словеначком језику. Песма је остварила велики успех у Југославији, а занимљиво је да су шпански представници из 1973. оптужени да је њихова песма "-{Eres tú}-" плагијат Бертине песме. Холандска певачица Вилеке Алберти је 1967. снимила енглеску верзију песме под насловом "-{Without Words}-", а потом је препевана и на норвешки и дански језик.